На думку першага намесніка міністра адукацыі Ірыны Старавойтавай, найважнейшая задача развіцця маладзёжнай палітыкі — фарміраванне сацыяльна актыўнай асобы, гатовай прымаць адказныя рашэнні, іншымі словамі, актыўнага грамадзяніна. У новым навучальным годзе стартуе праект “Шаг”: школа актыўнага грамадзяніна. Яго ключавая ідэя — сфарміраваць кампетэнцыі актыўнага грамадзяніна, стварыць на пастаяннай аснове пляцоўку для адкрытага дыялогу моладзі з палітыкамі, грамадскімі дзеячамі, пісьменнікамі і інш. Гэты праект будзе садзейнічаць фарміраванню ў моладзі крытычнага мыслення, аналітычных здольнасцей, камунікатыўных уменняў і навыкаў.